Jumal on õigluse Jumal.
Teate, mida see tähendab?
Et Ta pöörab halva alati heaks.
IGAPÄEVAELU RÕÕMUD
Siinkohal paar tsitaati kibestumise, põlguse ja muu sarnase kohta.
"Nõrk ei suuda kunagi andestada,
sest võime andestada on omane vaid tugevatele."
See nõuab rohkelt jõudu andestada kellelegi ja lasta minna,
uskudes, et Jumal teeb selles loos seda, mida vaid Tema saab teha.
Ütlesin eile, et peale seda, kui keegi on sulle haiget teinud,
ära lase neil endale jätkuvalt ja kogu ülejäänud elu haiget teha,
hoides kinni sellest, mida nad tegid ja vihates neid.
Mulle meeldib selle tundmatu autori tsitaat:
"Andesta. Mitte seetõttu, et su vaenlased seda vääriksid,
vaid seetõttu, et sina väärid rahu."
Kas pole hea?
"Kaks munka olid kord teel ühte külla, et aidata kaasa viljalõikus töödel.
Teel sinna kohtasid nad vana naist istumas jõe kaldal,
kes oli ärritunud, et seal polnud silda ja nii ei pääsenud ta üle jõe.
Esimene munk pakkus lahkesti,
et nad kannavad ta üle jõe, kui ta seda vaid soovib.
Ta oli tänulik abipakkumise eest ja ütles: "Tänan!"
Nii võtsid mungad selle naise oma kätele ja kandsid üle jõe.
Teisele kaldale jõudes panid ta maha ja naine läks oma teed.
Olles u 1,6 km maha käinud, hakkas teine munk kurtma:
"Vaata mu riideid!
Need on selle naise kandmisest täiesti mustad.
Ka valutab mu selg sellest ja muutub üha kangemaks."
Esimene munk vaid naeratas ja noogutas pead.
Mõni kilomeeter hiljem kurtis teine munk endiselt seljavalu üle
"Kõik vaid seetõttu,
et pidime seda tobedat memme üle jõe kandma!
Ma ei suuda enam valu tõttu sammugi teha!"
Esimene munk vaatas oma maas lebavat, kaeblevat kaaslast
ja küsis: "Oled sa mõelnud, miks ma ei nurise?
Su selg valutab seetõttu,
et kannad endiselt seda naist endaga kaasas.
Mina aga panin ta juba 6 km tagasi maha."
See munk ütles: "Sul on valus..."
Siin on ka täna inimesi, kellel on valus
ja kellel on olnud valus väga pikka aega.
Osadel ehk kogu elu
tänu sellele, mis juhtus te lapsepõlves.
Ja ka seetõttu, et olete keeldunud selle maha panemisest.
Kuid täna on päev, mil lasta sel minna.
Aamen?
Kui paljud olid eilsel teenistusel ja said sealt midagi?
Me nimetame seda "põletada saanud, aga mitte kibe".
Igaüks meist saab elus haiget.
Vahet pole, kes sa oled või milline on su taust.
Sa oled juba saanud haiget ja saad eeldavasti veel millalgi.
Aga hea uudis on see, et võrratu Tervendaja elab meie sees,
kui usume Jeesusesse Kristusesse.
Ma sain lapsepõlves kõvasti haiget,
kui mu isa, paar onu ja vanaisa mind kuritarvitasid.
Olin 18, kui abiellusin esimese ettejuhtuva mehega,
mis oli rumalaim tegu üldse,
sest see mees oli veel hullemas seisus kui mina.
Kuid sageli haavatud inimesed abielluvadki teiste haavatutega,
haavates siis üksteist.
Tegin seda meeleheitest, kuna arvasin, et keegi ei taha mind.
Nii abiellusingi esimese ettejuhtuvaga.
Kui paljud teavad sellest kalduvusest, kui kardad üksindust?
Haarad siis mille iganes järele,
kuigi sügaval südames tead, et see pole õige.
Kui aga oled selle saanud, oled selle saanud.
Olime abielus 5 aastat, mis oli paras naljanumber,
sest mu mees ajas pidevalt teisi naisi taga
ega käinud tööl.
Ta oli ka korralik petis.
Nii et üks paras jama.
Ta jättis mind pidevalt ühte ja teise kohta maha,
nii et pidin laenama bussisõiduks raha,
et tagasi koju jõuda.
Miks see on nii,
et haiget saanud naised abielluvad mõne sellisega
ja muudkui aga lähevad tagasi ta juurde.
Kuulete te?
Muudkui lähevad tagasi sellise juurde.
Te väärite paremat kui selline elu!
Ma väärisin ka, aga me peame ise seisma enda eest.
Aamen?
Me saame elus tavaliselt seda, millega ise lepime.
Ma sain ka lapse.
Mul oli selle abielu jooksul üks nurisünnitus,
aga ma sain ka ühe poja, kes sündis suht meie abielu lõpus.
Panin talle nimeks David ehk Taavet,
mis on ka mu praeguse mehe nimi,
aga ma nimetasin poja pigem oma venna järgi.
Samas kohtasin Dave'i, kui mu poeg oli 9-kuune.
Käisime Dave'ga viiel kohtungil ja siis ta palus mind endale naiseks.
Olen selle kohta ikka nalja visanud, kuigi see on ehk ka tõsi,
et Dave pidi mind kiiresti naiseks paluma,
enne, kui saanuks teada, kes ma tõeliselt olen,
sest muidu poleks ta seda ehk teinud.
Mul oli ikka terve laar probleeme.
Nii et kui ütlen teile täna, et Jumala Sõna toimib
ja see muudab ja tervendab teid,
siis ma ei ütle seda seetõttu,
et oleksin seda kuskilt raamatust lugenud,
vaid seetõttu, et olen ise kogenud Jumala tervendavat väge.
Samas olgu öeldud,
et see nõuab enamat, kui vaid palvet tervenemise eest.
Usun, et meil on palvest valearusaam.
Me arvame, et kui me palume, siis Jumal teeb kõik korda.
Ma aga avastan üha enam ja enam,
et kui me palvetame,
siis Jumal näitab sageli hoopis meile, mida me peame tegema.
Ma ei väida, et Jumal ei liigu üleloomulikult.
Ta teeb me heaks kõike, mida me ise ei suuda.
Kui aga meie ei tee midagi ja ootame, et Jumal teeks kõike,
siis see ei toimi.
Nii et, kui keegi on sulle kõvasti haiget teinud,
on sul võimalik saada täiesti terveks ja terviklikuks.
Samas ei taha ma ajada sulle mingit võltsi, ülespuhutud juttu,
sest see paranemine pole kerge ja see võtab aega.
See nõuab sinult ka teatud asjade tegemist,
mida sa parema meelega ei teeks.
Nagu näiteks kellelegi andestamine, sest see ei tundu õiglane.
Ja võib-olla Jumal isegi ootab, et õnnistaksid neid inimesi.
Sellega on selline lugu,
et see, et keegi sinuga halvasti käitus,
ei anna sulle veel õigust nendega samuti halvasti käituda.
Miks me küll arvame seda?
Jumal pole kunagi öelnud, et peaksime vastama samaga,
vaid et kohtleksime inimesi nii nagu tahame, et meid koheldaks.
Vahel peab kedagi ikka pikka aega õigesti kohtlema,
enne, kui nad vastavad samaga.
Ja samas on võimalus, et nad ei muutu kunagi.
Kuid kogu see aeg, mis meile on siin maa peal antud,
on nii piiratud.
20-30-aastastel pole aimugi,
kui kiiresti te 60-, 70- ja 80-aastaseks saate.
Enamus mu elust on juba elatud,
mistõttu ma võtan nüüd topelthoo üles
ja ajan saatana topelt vihaseks
neil viimastel aastatel, mis mulle veel jäänud.
See, mida Jumal on mu elus teinud, on täiesti imeline
ja samas oleks ilma Temata olnud täiesti võimatu.
Ükski neist asjadest mu elus poleks sündinud ilma Jumalata
ja Ta tahab ning suudab teha kõike seda sama
ka igaühe teie elus.
Kuid te peate esmalt loobuma kõigest kibestumisest, põlgusest,
vihkamisest ja solvumistest.
Kõigel sel tuleb minna lasta,
sest nagu Markuse 11:24-25 on öeldud:
"Kõike, mida te iganes palves palute -
uskuge, et te olete saanud ja see saabki teile!
Ja kui te olete palvetamas,
siis andke andeks, kui teil on midagi kellegi vastu,
et ka teie Isa taevas annaks teile andeks teie eksimused."
Kas keegigi kuuleb seda selliselt, et ka päriselt uskuda sellesse?
Mõistame me, mida se ütleb?
Iga palve, mida ma palun -
kui palun seda andestamatusega oma südames,
siis Jumal ei saa ega tahagi vastata sellele palvele.
Me palume vahel, et Jumal muudaks kedagi,
samal ajal, kui ise vihkame seda "muudetavat".
Sa ei saa armastada seda, milline sa tahad, et keegi oleks.
Sa pead armastama neid just sellistena nagu nad on.
Kuulsite te?
Sa ei saa armastada seda, milline sa tahad, et keegi oleks,
vaid sa pead armastama neid just sellistena nagu nad on
ja see aitab neil jõuda sinna, kuhu tarvis.
Ma ei ütle,
et peaksid laskma kellelgi kuritarvitada end
või kasutada end ära.
See pole üldse mu mõte.
Küll aga ütlen, et sa ei saa kanda igasugu jama oma südames.
Jeesus ütles ristil:
"Isa, andesta neile, sest nad ei tea, mida nad teevad."
Kui Stefanost loobiti kividega surnuks, palus ta neile samuti andestust.
Paulus palus andestust kõigile, kes olid ta hüljanud.
Mina usun, et sageli, kui keegi meile haiget teeb,
pole neil aimugi, mida nad teevad.
Nad käituvad oma valust lähtuvalt
ja ei saa sageli arugi, et meile haiget teevad.
Ma ei väida, et mu isa ei teadnud, mida ta teeb,
kui ta mind seksuaalselt kuritarvitas.
See polnud õige ja ta teadis seda,
sest muidu ta poleks selle varjamiseks äärmustesse läinud.
Samas aga ma ei usu, et ta mõistis, mida see minuga teeb.
Ta oli üle 80-aastane, kui ütles,
et tal polnud aimugi, kui väga ta mulle haiget tegi.
Ta ise kasvas peres, kus toimus verepilastus,
mistõttu ta ise käitus ka vastavalt.
Haiget saanud inimesed teevad haiget ka teistele.
Kui seda tead,
aitab see sul ka üle saada kõigest, mida sulle tehakse.
Maailmas on nii palju pinget ja stressi,
et inimesed on kohe, kohe plahvatamas,
tehes teistele haiget.
Me aga laseme sel valul kesta,
kui hoiame kinni oma haigetsaamisest ja valust.
Elu teeb inimestele haiget.
Oled sa siis kibestunud seetõttu,
et oled saanud osa tavapärasest enamast valust?
Kui paljudel teist on olnud tõeliselt raskeid aegu elus?
Mul ka.
Mul on olnud rinnavähk ja mul esineb aegajalt migreeni.
Kuritarvitamine lapsepõlves ja mis iganes muud kõike.
Aga Jumal on tasunud selle kõige eest enam kui kuhjaga.
Jumal on tasunud selle kõige eest enam kui kuhjaga.
Las ma öelda midagi.
Elu pole küll õiglane, aga Jumal on.
Saatan teeb sulle haiget, kuis iganes võimalik,
sest olgem ausad - ta vihkab sind.
Ta vihkab igat üht, kes armastab Jumalat,
sest ta vihkab Jumalat.
Niipea, kui otsustad hakata järgima Jeesust,
on saatan sul kohe kannul.
Jah, sa saad teatud hingamispause ja tänu Jumalale nende eest!
Aga kui saatan kiusas 40 päeva-ööd Jeesust kõrbes
nagu Luuka 4. ptk. seda kirjeldab,
siis seal on öeldud, et peale seda,
kui ta oli lõpetanud oma kiusatuste tsükli...
Sa tunned ju ka vahel, et üks asi tuleb muudkui teise järel.
Kui ta oli lõpetanud oma kiusatuste tsükli,
läks ta ära, et oodata uusi võimalusi.
Huvitav, kas pole?
Me peame olema targemad
ja valvama ning palvetama.
See tähendab ka piisavalt teadmisi sellest, kuidas saatan tegutseb,
et suudaksime ta hoobilt tabada.
Suur osa me võitlustest käib meie peas.
Elu aga polegi nii hull,
kui õpime seda õige nurga alt vaatama.
Paljud vaatavad ainult sellele, mida neil pole,
vaevumata vaatama sellele, mis neil on.
Kui küsisin, paljudel teist on olnud tõeliselt raske elu,
tõstis umbes pool saali käe
ja ma ei kahtlegi, et teil on olnud raske elu.
Samas aga saate aidata iseennast juba nüüd ja praegu,
kui teete, mida ma õppisin tegema.
Pidin mitte vaatama sellele, mida mul pole ja pole kunagi olnud,
mille olen kaotanud jne.
ning vaatama sellele, mis mul on ja mida Jumal on minu heaks teinud.
Jah, ma olen vahel mõelnud, mis tunnne see olnuks,
kui mul oleks olnud ema-isa, kes oleks mind tõeliselt armastanud?
Mis tunne see olnuks, kui oleks isa, kelle käest minna nõu küsima?
Või ema, kes tõesti seisaks su eest.
Mis tunne oleks omada õde, kellega koos mõnusalt aega veeta?
Mis tunne olnuks olla tõeliselt laps?
Ma ei saanud kunagi olla laps, sest mu lapsepõlv rööviti mu käest.
Samas on Jumal mu hilisemas eas andnud mulle mu lapsepõlve tagasi.
Jumal on õiglane Jumal, aga teate, mida see tähendab?
Et Ta pöörab halva alati heaks.
Jah, elu ei pruugi olla õiglane, aga kuulake, mida ma nüüd ütlen,
sest muidu jääb asja tuum mõistmata.
Jumal pöörab halva heaks,
kui sa oled valmis tegema asju Jumala moel.
Nii lihtne see ongi.
Kui oled valmis tegema asju Jumala moel,
siis Ta tasub sulle kuhjaga
kõige halva eest, mis on sinuga juhtunud.
Kui oled valmis tegema asju Jumala moel.
See tähendab, et oled valmis kuuletuma Talle -
tahad sa seda või mitte, tundub see õige ja hea või mitte -
sa pühendud tegema asju Jumala moel,
sest sa tõesti usud, et Jumal on targem kui sina
ja et Tema teed toimivad.
Loodan kogu südamest, et tänu Jumala armule ja abile
ei lahku siit täna keegi oma viha-, kibestumise- ja andestamatusega,
vaid te jätate need siia maha, unustate need
ja pühendute oma elu elamisele ning nautimisele.
Aamen?
Psalmid 37:1-10
"Ära ärritu kurjadest;
ära kadesta neid, kes teevad ülekohut,
sest need niidetakse peagi nagu hein ja nad närtsivad nagu haljas rohi!
Looda Issanda peale ja tee head..."
Ma ei tea, kas te isegi mõistate, kui oluline salm 3 on?
Mulle endale jõudis see 5-6 aastat tagasi kohale
ja ma pühendasin sellele "Looda Issanda peale ja tee head"
lausa kaks peatükki ühes oma raamatus.
Me kuuleme probleemide korral vaid julgustust: "Looda Jumala peale!"
Aga see pole ainus asi, mida Piibel ütleb.
Jah, looda Jumala peale,
aga samal ajal tee kõikvõimalik, et ajada saatan täiega marru selle läbi
et oled võimalikult hea võimalikult paljude inimeste vastu.
Sest see on täiesti vastand sellele, mida tavainimene teeks.
Kui tavainimene saab haiget, muutub ta tigedaks ja pahuraks,
elades selle kõigi teiste peal välja.
Piibel aga ütleb, et mida valusam sul on,
seda rohkem peaksid teistele head tegema.
Kes seda veel tahaks teha?
Roomlastele 12:21 ütleb, et me võidame kurja ära heaga.
See on Piibli üks kõige suuremaid ja võimsamaid vaimulikke saladusi.
Kui sulle on halba tehtud,
ei saa sa sellest kunagi üle, kui annad selle kellelegi teisele edasi.
Mu püüdsin aastaid panna oma meest maksma selle eest,
mida mu isa oli mulle teinud.
Kui oled kellegi peale vihane ega suuda talle tagasi teha,
elad selle välja kellegi teise peal oma elus.
Kui paljud teavad, et see on nii?
See polnud Dave'i süü, aga ma kohtlesin teda otsekui oleks,
sest ma tahtsin, et keegi maksaks selle eest.
Et keegi maksaks selle eest.
Siis aga leidsin Matteuse 18,
kus ühel mehel paluti anda andeks üks väike võlg,
kuna teine mees ei suutnud seda tagasi maksta.
Vaid Jumal saab heastada selle, mis sinuga on juhtunud.
Inimesed ei saa seda teha, aga Jumal saab,
andes sulle topelt tagasi kõik selle, mis sinult võeti.
Kui sa teed asju Tema moel.
Looda Jumala peale ja tee head.
Ära muretse selle pärast, mida sulle on tehtud
ja tee nii palju head, kui vähegi suudad
kõik oma elupäevad.
Ps. 37:4: "Olgu sul rõõm Issandast;
siis ta annab sulle, mida su süda kutsub!
Anna oma tee Issanda hooleks ja looda tema peale;
küll ta toimetab kõik hästi!
Ta toob esile su õiguse nagu valguse ja su õigluse nagu lõuna selguse.
Ole vait Issanda ees ja oota teda;
ära ärritu sellest, kelle tee õnnestub, ega mehest, kes teeb kavalusi!
Hoidu meelepahast ja hülga viha..."
Hoidu meelepahast ja hülga viha,
"...ära ärritu, sellest tuleb vaid paha!
Sest kurjad hävitatakse;
aga kes Issandat ootavad, need pärivad maa.
Natuke aega, ja õelat ei ole enam;
sa vaatad tema aset, aga teda pole kuskil."
Jumal ise kannab hoolt su vaenlaste eest,
kui ootad Tema järel.
Jesaja 61:7: "Häbi ja teotuse asemel te saate kahekordse osa
ja ilutsete selles..."
Ja kuulake nüüd! "Te pärite kahekordselt oma maal..."
Mulle meeldib, et siin pole öeldud, et alles siis, kui taevasse lähete.
Te pärite selle juba siin, oma eluajal, saades tagasi kahekordselt
ja igavene rõõm on teie.
Tänagem Jumalat selle eest!
Igakord, kui kohtled oma vaenlasi nii nagu Jumal käsib sul seda teha,
saad ka tasu selle eest.
Kui paljud on näinud seda?
Oled andestanud kellelegi, kes on sulle haiget teinud
ja näinud, kuidas Jumal on õnnistanud su elu tänu sellele.
Kas keegi on tulnud Jumala juurde tänu te valmidusele neile andestada?
Mu isa sai päästetud 83-aastaselt, nii et saatan ei saanud temast midagi.
Aamen?
Markuse 4:17 ütleb, et paljud kogevad rõhumist ja tagakiusu,
sest neil pole sügavaid juuri.
Jumala Sõna tundub nende jaoks põnev seni,
kuni seda peab rakendama hakkama.
Kas mul pole mitte hea sõnum täna?
Nii hea, et kõik muudkui plaksutavad ja hõiskavad.
Kui palju teile aga meeldiks,
kui peaksite selle täna pärastlõunal käiku laskma?
Tõsi!
Me kõik peame seda heaks sõnumiks, kuni seda vaid kuuleme.
Valu lööb välja aga siis, kui peame seda ka rakendama.
Kui see juhtub me endaga.
Oi kui lihtne on kõigile teistele kuulutada!
Mulle ka täiega meeldib teile kuulutada,
aga kui täna koju lähen ja juhtub midagi, mis mulle ei meeldi,
pean ma ise ka kõike kuulutatut rakendama.
Ja kui te arvate, et teid pannakse elus proovile,
siis tulge proovige korra mu elu!
Me valul võib olla eesmärk,
kui oleme kuulekad tegema seda, mida Jumal tahab, et teeksime.
Ta ei kasuta seda valu vaid meie heaks,
aga ka inimeste heaks meie ümber.
Las siis sinu valust saada kellegi võit.
Tõlge: Anne-Ly Raukas